Knut Andreas Olsen

Knut Andreas Olsen (1944–2008) bedre kjent som Knutta, var en profesjonell trubadur fra Arendal, Aust-Agder.

 Bakgrunn 
Knutta vokste opp på Eydehavn, og begynte allerede med sang og musikk i søndagsskolen. Han kjøpte gitar for konfirmasjonspengene, og spilte 50-talls rock i ungdomstiden. Hans musikalske karriere var mer eller mindre basert rundt Folkets Hus Eydehavn. Han spilte i rockebandet Hot Five, bl.a  som var revyorkester for den tradisjonelle Granerevyen i Arendal i 1962 og 1963. Han debuterte i samme revy som tekstforfatter, komponist og artist i 1967, og var med i 16 revyer. 

Han arbeidet innen industrien før han han startet som profesjonell trubadur i 1982 på heltid, med utgivelse av LP-en Det har raba ifra tåga.... Han ga ut flere musikkalbum, og tok jobber som trubadur for kommuner, lag, foreninger og næringsliv i Vest- og Aust-Agder. 

 Priser 
Knutta mottok Aust-Agder fylkes kulturpris i 1990 og Folkets Hus hederspris post mortem i 2008.

Han ble begravet i Stokken kirke 20. august 2008. Representanter fra lokalt arbeidsliv, idrettslag, Eydehavnmuseet, Filadelfia, Arbeiderpartiet med flere, møtte i begravelsen. Minnetale ble hold av bl.a fylkesordfører i Aust-Agder, Laila Øygarden, ordfører i Arendal, Torill Rolstad Larsen og arbeiderpartileder i Aust-Agder, May Britt Lunde.

 Utgivelser 
 1982 LP/MC – Det har raba ifra tåga....
 1983 MC – Slipp deg løs....
 1985 Visebok – Det har raba ifra tåga og andre nye Sørlandsviser ISBN 82-7360-006-8
 1988 LP/MC/CD – Fra spøk te’ alvor
 1990 MC – Viser fra Arendal
 2002 CD – Lett blanding fra Arendal
 2004 CD – Det har raba igjen...nye og kjente spor...

 Eksterne lenker 
 Hjemmeside
 NRK – Knutta utfordrer Sørlandstoppen

Kategori:Norske visesangere
Kategori:Aust-Agder fylkes kulturpris
Kategori:Personer fra Arendal kommune